— 43 — 



pæiske Arters Udbredelse i og udenfor Omraadet. Tilsidst behandles 

 Levermossernes Økologi, idet der gøres Rede for deres Forhold til de kli- 

 matiske Faktorer (Varme, Lys, Fugtighed), biotiske og edafiske Faktorer. 



Det er saaledes et overordentlig værdifuldt og indholdsrigt Værk, der 

 hermed er bragt til Afslutning. Det er et Hovedværk, som i høj Grad vil 

 kunne udbrede Kendskabet til og lette Studiet af disse interessante Planter. 



L. K. R. 



Endvidere modtaget: 

 Morten P. Porsild: Om nogle vestgrønlandske Pattedyr og Fugle. I — IL 

 (Arb. fra d. danske arktiske Station paa Disko. Nr. 10). 1916. (Fra 

 Forf.). 



Ernst Kelhofer: Einige Ratschläge für Anfänger in pflanzengeogra- 

 phischen Arbeiten. Zürich 1917. Pflanzengeogr. Kommission d. 

 Schweiz, naturforsch. Gesellsch., Beitr. zur geobotanischen Landes- 

 aufnahme, 3. 



W Junk: Bibliographiae Botanicae Supplementum. Berlin 1916. (33395 

 Bogtitler). 



Smaa Bidrag til den danske Flora VII. 



Af G. H. Ostenfeld. 

 A. Nogle indvandrede Blomsterplanter. 



1. Rubus vulgaris Whe., var. laciniatüs (Willd.), der allerede i 1887 

 var fundet »i betydelige Mængder i Udkanten af en Skov i Bodilsker Sogn«, 

 Bornholm (Bergstedt), er en i Haver ofte dyrket Form; den er særlig yndet 

 paa Grund af sin rige Frugtsætning og sine velsmagende Stenfrugter. Dens 

 Oprindelse er ukendt, og den kendes ikke som oprindelig vild. Denne 

 Form fandtes i adskillige Eksemplarer i Efteraaret 1916 i en Gran bevoks- 

 ning ved Østenden af Bøllemosen ved Skodsborg. Utvivlsomt er den hid- 

 ført med Fugle (Solsorter?), der har holdt Maaltid i de nærliggende Villa- 

 haver og senere har sat sig til Hvile i Granerne. Den har næppe vokset 

 der i mange Aar, da Bøllemosen er et saa ofte besøgt Sted og Planten paa 

 Grund af sine fjersnitdelte Smaablade er saa iøjnefaldende. — Den samme 

 Form har Hr. K. Wiinstedt i Juni 1916 indsamlet i Vands Skov ved 

 Silkeborg »som vild«; rimeligvis er dens Indvandring dér ogsaa foraar- 

 saget af Fugle. 



2. Prenanthes purpurea L., en Kurvblomst, der ligner Lactuca en 

 Del, men bl. a. kendes paa de skidden-violette Kroner og de ikke-sammen- 

 trykte Frugter, indsendtes fra »en Lysning i Bøgeskov« i den sydlige Del 

 af Gel Skov af Mag. sc. A. Ditlevsen i 1914. Han havde iagttaget den 

 et Par Aar før Indsendelsen, men blot i faa Individer. Den hører hjemme 

 i Mellem-Europas Bjærge, men dyrkes — omend sjældent — i Haver som 

 Prydplante, og det er vel sandsynligt at antage, at Forekomsten i Gel 

 Skov skriver sig fra en Udvandring (ved Vindens Hjælp) fra en af Omegnens 

 mange Haver. 



I Januar 1917 modtog Museet et Eksemplar af P. purpurea fra et 

 andet Findested, dog ikke langt fra det første, hvad der tyder paa, at For- 

 modningen om, at Planten udvandrer eller udføres fra en Have i Holte- 



